Súradnice: 43°51′41″S 0°6′5″V﻿ / ﻿43,86139°S 0,10139°V﻿ / 43.86139; 0.10139

**Eauze** je francúzska obec, ktorá sa nachádza v departemente Gers, v regióne Midi-Pyrénées. Je hlavným centrom oblasti Bas-Armagnac. Nachádza sa v kraji, kde sa pestuje vinič pre výrobu destilátu Armagnac, ktorý má dlhšiu tradíciu ako Cognac.

Poloha
------

Obec má rozlohu 69,86 km². Najvyšší bod je položený 193 m n. m. a najnižší bod 106 m n. m.

História mesta
--------------

Eauze sa nazývala „Elusa" v období akvitánskeho alebo protobaskického osídlenia. Spojenci – obyvatelia miest Sos a Lot-en-Garonne bojovali proti rímskym centuriónom Julia Caesara, ktorým velil Crassus. Keď sa vzdali, obyvatelia Elusy uznali tiež rímsku nadvládu.

Eauze sa stala hlavným mestom rímskej provincie „Novempopulanie". Zostala administratívnym centrom do 8. storočia.

V 5. storočí sa Eauze stala jedným z prvých biskupstiev. Mesto bolo zničené v stredoveku. 

V roku 950 tu vzniklo opátstvo, ktoré bolo podriadené Clunyjskému opátstvu.
V 1577, Henrich III. Navarský (budúci kráľ Henrich IV.) tu padol do pasce po svojom štvorročnom zajatí na kráľovskom dvore, keď sa vracal do svojho Navarského kráľovstva.

Ten istý teraz už Henrich IV. znovu dobyl Eauze v roku 1579 a býval tam so svojou manželkou Margarétou Valois zvanou Margot (1553 – 1615) v dome nazývanom dom Jeanne d'Albret. 

V roku 1815, Wellington, na ceste do Soultu tam umiestnil svoje delostrelectvo.

V roku 1832, Eauze bola spojená z obcou Saint-Amant.

Eauze sa nachádza na trase Via Podiensis, čo je kresťanská historická púť k Sv. Jakubovi do Santiago de Compostela.

Ekonomika
---------

Eauze je centrom Armagnacu, ktorý je výhradne poľnohospodárskou oblasťou. Je situované v dôležitej vinárskej kontrolovanej apelácii Bas-Armagnac. Okrem viniča sa tu pestuje vo väčšom množstve kukurica. Celý departement Gers sa špecializuje na chov kačíc a husí, tiež je tu intenzívna produkcia kureniec. Najznámejšie miestne špeciality sú Armagnac, „Le Floc de Gascogne" – miešaný nápoj na báze Armagnacu a husacie a kačacie pečienky. 

Mesto má tiež potravinársky priemysel zameraný na spracovanie miestnych produktov a výrobu vinárskych potrieb. Má tiež družstevné pivnice na víno a destilát, výrobu sudov a drevených výrobkov a konzervárne.

Obyvateľstvo
------------

Počet obyvateľov obce je 4 020 (2011).

Nasledujúci graf zobrazuje vývoj počtu obyvateľov v obci.

Zdroje: INSEE

Partnerské mesto
----------------

* Španielsko  Ampuero v kraji Cantábria, Španielsko

Obrázková galéria
-----------------

* Gotická katedrálaGotická katedrála
* Archeologický nález antického osídlenia EluseArcheologický nález antického osídlenia Eluse
* Archeologické múzeum v EauzeArcheologické múzeum v Eauze
* Býčie zápasy v EauzeBýčie zápasy v Eauze
* Mestečko EauzeMestečko Eauze
* TrhoviskoTrhovisko
* Gotická klenba kostolaGotická klenba kostola
* Hlavná loď kostola v EauzeHlavná loď kostola v Eauze

Referencie
----------

1. ↑   *Répertoire Géographique des Communes* [online]. Institut national de l'information géographique et forestière (IGN). Dostupné online. (po francúzsky)
2. ↑  Populations légales 2009 [online] Institut national de la statistique et des études économiques (Insee). Dostupné online. (po francúzsky)
3. ↑  Résultat du recensement de la population 2008 [online] Institut national de la statistique et des études économiques (Insee). Dostupné online. (po francúzsky)

Pozri aj
--------

* Zoznam obcí departementu Gers

Iné projekty
------------

Commons
* Spolupracuj na Commons Commons ponúka multimediálne súbory na tému **Eauze (obec)**

Zdroj
-----

*Tento článok je čiastočný alebo úplný preklad článku Eauze na francúzskej Wikipédii.*


|  |  |
| --- | --- |
| Portal | Francúzsky portál |

Autoritné údaje: * BnF: 15255706f
* VIAF: 241514457